
Tehniline kirjeldus

[bookmark: _Hlk235690522]Lastekaitsetöötajate töötoa „Lapse abivajaduse hindamine STAR 2“ ruumi rent Tartus, tehnika ja toitlustus 24.09.2026 
		
1. Teenuse eesmärk ja sihtgrupp.
1.1. Töötoas „Lapse abivajaduse hindamine STAR 2“ osalevad kohalike omavalitsuste lastekaitsetöötajad ja lastekaitse valdkonnajuhid. 
1.2. Teenuse eesmärk on tagada esitlustehnikaga ruum koos toitlustamisega töötoa läbiviimiseks.

2. Teenuse sisu.
2.1. Hange hõlmab endas ruumi renti, töötoa läbiviimiseks vajaliku tehnika tagamist, ja osalejate toitlustust.
2.2. [bookmark: _Hlk235626788]Töötoa ajakava: 
08.45-09.30 ettevalmistavad tegevused; 
09.30-10.00 saabumine ja tervituskohv; 
10.00-11.30 töötuba; 
11.30-11.45 kohvipaus; 
11.45-13.15 töötuba; 
13.15-14.00 lõuna; 
14.00-15.30 töötuba.  
2.2.1. Tellijal on õigus muuta koolituse kellaaegu, osalejate arvu, ruumipaigutust ning anda teada toiduerisused hiljemalt viis päeva enne koolituse planeeritud toimumisaega.
2.3. Osalejaid on ligikaudselt kokku 28 inimest.

3. Nõuded toimumiskohale
3.1. Toimumiskoht peab asuma ühistranspordi ametlikust peatusest maksimaalselt indikatiivselt 10-15  minutilise jalutustee kaugusel. 
3.2. Toimumiskoht peab võimaldama pakkuda toitlustust samas hoones. 
3.3. Ruumid peavad vastama töötervishoiu ja tööohutuse seaduses sätestatud töötervishoiu ja -ohutuse nõuetele. Samuti peab arvestama keskkonnahoidlike sündmuskorralduse nõuetega („Keskkonnahoidlike sündmuste juhend“, Keskkonnateadlikkus / Kliimaministeerium).
3.4. Teenuse osutaja peab tagama osalejatele ruumid ajavahemikul kell 8.45-16.00

4. Nõuded töötoaruumile.
4.1. Töötoaruumi suurus peab võimaldama mahutada vähemalt 30 osalejat. Osalejad istuvad laudkondades. Ruum peab olema piisavalt avar, et koolitajad saaksid vabalt liikuda ja osalejatega suhelda.
4.2. Ruumis peab olema koolitajatele eraldi laud, mis on projektori või digitaalse ekraani vahetus läheduses. Lisaks läheduses üks laud koolitajale materjalide jaoks. 
4.3. Ruumis peab olema töötoa korraldamiseks sobilik akustika (ei tohi kajada) ning samal ajal peab heliisolatsioon tõkestama kõrvaliste helide ruumi levimist.
4.4. Töötoaruum peab olema varustatud reguleeritava ventilatsiooni- ja küttesüsteemiga ning loomuliku päevavalgusega.
4.5. Ruumis peab olema tasuta ja piiramatu WiFi.
4.6. Töötoaruumi läheduses peab olema WC kasutamise võimalus. 
4.7. Töötoaruumis või selle läheduses peab olema võimalik ülesse seada vee- ja kohvilauad, mida saavad osalejad mistahes ajal koolituspäeva raames kasutada.

5. Nõuded tehnikale.
5.1. Ruum peab olema varustatud kvaliteetse projektori või digitaalse ekraaniga, mille tehnilised näitajad ja mõõtmed on vastavuses ruumi suuruse ning osalejate arvuga, tagades esitletava materjali selge loetavuse kõigile ruumis viibijatele.
5.2. Teenuse osutaja peab tagama koolitajale slaidiklikkeri.
5.3. Teenuse osutaja peab tagama pabertahvli ja markerite olemasolu ruumis, märkmepaberid ja kirjutusvahendid osalejatele.
5.4. Teenuse osutaja peab tagama vajadusel kohese tehnilise abi mõlemal töötoapäeval.

6. Nõuded toitlustusele.
6.1. Toitlustuse peab korraldama läbivalt plastikuvabalt, eelistama kohalikku toorainet, joogiks pakkuma maitsestatud kraanivett. 
6.2. Toitlustus peab olema tagatud neljal erineval pausil vastavalt  koolituspäeva ajakavale: 
6.2.1. Hommikusel tervituskohvil (suupisted 150-180 g): soolane suupiste (võileib/pirukas/lavaširull vms), magus suupiste (väike saiake/kohuke/koogilõik vms).
6.2.2. Esimesel pausil: hommikusest pausist järelejäänud toit, lisaks smuuti ja puuviljavaagen. 
6.2.3. Lõunasöök: soe toit (praad/buffee vms), magustoit, kohv, tee, piim (taimne- ja lehmapiim), suhkur/mesi, maitsevesi.
6.3. Joogivee, kohvi ja tee (sh suhkur, mesi, piim, sidrun) kättesaadavus peab olema osalejatele tagatud katkematult kogu sündmuse vältel (nn püsiv kohvi- ja veejaam).
6.3.1. Kohvi juures peab olema tagatud lisaks lehmapiimale ka laktoositalumatutele ning taimetoitlastele sobiv piim.
6.4. Toiduohutuse nõudeid arvestades peavad säilivuskindlad suupisted ja joogid olema kättesaadavad ürituse lõpuni.
6.5. Tellija teavitab teenuse osutajat täpsest inimeste arvust vähemalt 5 tööpäeva enne töötoapäeva. 
6.6. Teenuse osutaja kinnitab Tellija menüü ja toiduvalikud vähemalt 5 tööpäeva enne töötoapäeva.
6.7. Tellijal on õigus teha menüüs muudatusi kokkuleppel pakkujaga (sh peab teenuse osutaja pakkuma vajadusel taimetoitlastele, laktoosi- ja gluteenitalumatutele sobivat toitlustust). Toidueelistustega inimeste arvu kinnitab Tellija vähemalt 5 tööpäeva enne koolituspäeva algust.

7. Hinnapakkumus 
7.1. Hinnapakkumusse palume arvestada kõik toitlustamise ja koolitusruumi kasutamisega seotud kulud (sh ettevalmistamine, koristamine jne) ning tuua välja eraldi toitlustamise, teeninduse ja koolitusruumi kasutamise maksumus käibemaksuta ja käibemaksuga ning koolituspäeva kogumaksumus.
7.2. Hinnapakkumises peavad toitlustuse osas olema näidatud nii ühe osaleja maksumused kui kogu grupi maksumused.
7.3. Edukaks osutub hinnapakkumus, mis vastab pakkumuskutses esitatud tingimustele ja mille kogumaksumus käibemaksuta on madalaim.  

8. Arve
8.1. Arve tasumine toimub töötoapäeva järgselt e-arve alusel. Maksetähtajaks on 14 tööpäeva alates arve esitamise kuupäevast.
8.2. Arvel palume tuua eraldi välja teenused ja nende maksumus (toitlustus, ruumirent, teenindus jne).
8.3. Arvele palume märkida:
8.3.1. Maksja andmed:
a.	Sotsiaalkindlustusamet, laste heaolu osakond;
b.	Paldiski mnt 80, 15092 Tallinn;
c.	Registrikood 7000 1975.
8.3.2. Info sündmuse kohta: „Lapse abivajaduse hindamine STAR 2“ toitlustus ja ruum 24.09.2026, Tartus. 
8.3.3. Toitlustamise ja koolitusruumi kasutuse maksumus (eraldi ja koos) kokku 
            käibemaksuta ja käibemaksuga. 
8.3.4. Kontaktisikuks Ketlin Lepikult. 

image1.png
5% | SorsimaLknoLUSTUSAMET




